CSA Stel BRI Koördineerder Aan
Elvene Oncke is onlangs aangestel by Conservation South Africa (CSA) as die Koördineerder vir die Biodiversiteits en Rooivleis Inisiatief (BRI) van die Green Economy Demonstration (NGED) te Springbok, Namakwaland. Alhoewel Oncke op Calvinia woonagtig is, is sy 'n Namakwalander, gebore en getoë.
Voorheen het Oncke vir verskeie Nie Regerings Organisasies (NGOs) gewerk soos die Surplus People Project (SPP) as ontwikkelingswerker vir ongeveer 13 jaar waar sy ‘n baie stimulerende werksverhouding met onderskeie opkomende boere in die Hantam, Karoo Hoogland en Kareeberg Munisipale gebiede ervaar het. Dit is juis hier waartydens Oncke ontdek het dat haar werksbevrediging daarin lê om met hart en siel betrokke te wees by die opheffing en vooruitgang van mense, ten einde hul lewenskwaliteit te verbeter. “Ek slaan die waardes en normes van mense in plattelandse gemeenskappe hoog aan, en is vertroud met die dinamika in die platteland.” sê Oncke. “My benadering is saam kan ons ‘n verskil maak en daarom is wedersydse respek, ‘n goeie kommunikasie verhoudinge en demokratiese bestuurstyl vir my van kardinale belang in enige werksomgewing.”